በጁንታው አባላት የታገቱት የሰሜን እዝ ኦፕሬሽን ምክትል አዛዥ ብርጋዴል ጄኔራል አዳምነህ መንግሥቴ በአገር መከላከያ ሠራዊት እና በፌዴራል ፖሊስ አባላት አስደናቂ ኦፕሬሽን ነጻ መውጣታቸውን ገለጹ።
በጁንታው አባላት የታገቱት የሰሜን እዝ ኦፕሬሽን ምክትል አዛዥ ብርጋዴል ጄኔራል አዳምነህ መንግሥቴ በአገር መከላከያ ሠራዊት እና በፌዴራል ፖሊስ አባላት አስደናቂ ኦፕሬሽን ነጻ መውጣታቸውን ገለጹ።ባሕር ዳር፡ ታኅሣሥ 03/2013 ዓ.ም (አብመድ)በህወሃት ጁንታ አባላት ክህደት ተፈጽሞባቸው ከእገታ በአገር መከላከያ ሠራዊት እና የፌዴራል ፖሊስ አባላት ነጻ የወጡት የሰሜን እዝ ኦፕሬሽን ምክትል አዛዥ ብርጋዴል ጄኔራል አዳምነህ መንግሥቴ “ቤታችን ነን ባልንበት ሰዓት ክህደት ተፈጽሞብናል” ብለዋል።“ክህደት በተፈጸመብን ወቅት ከ40 ቀናት በላይ በስቃይ ከመቆየታችን በተጨማሪ ረጅም የእግር ጉዞ እና አስቸጋሪ ሁኔታዎችን አሳልፈናልም፣ ሆኖም በጁንታው ኃይል ላይ የመከላከያ ሠራዊታችንና የፌዴራል ፖሊስ አባላት ከፊት እና ከኋላ በመሆን፣ የተለያዩ ቴክኒኮችን በመጠቀምና ጥንቃቄ በተሞላበት መንገድ ጠላትን ከወገን የለየ አስደናቂ ኦፕሬሽን ፈጽመው ነጻ ወጥተውናል” ብለዋል ብርጋዴል ጄኔራል አዳምነህ።“እንዲህ ዓይነት የክህደቶችን ተቋቁመን ነፃ በመውጣት አገራችን ያለችበት ሁኔታ በማየቴ ደስተኛ ነኝ” ያሉት ደግሞ የ20ኛ ክፍለ ጦር አዛዥ ብርጋዴል ጄኔራል ኑሩ ሙዘይን ናቸው።